18/12/2017 | 16:05
Վերաօծուած է Շնող համայնքի Սուրբ Սարգիս եկեղեցին: Այս մասին «Հայ Ձայն» տեղեկութիւն ստացաւ Գուգարքի թեմի առաջնորդարանէն: Եկեղեցւոյ վերաօծումը կատարած է թեմի բարեջան առաջնորդ Տ. Սեպուհ արք. Չուլճեանը, այսպիսով 45 -ի հասցընելով այն եկեղեցիներուն թիւը, որոնք օծուած են իր առաջնորդութեան օրերուն:
Կը նշուի նաեւ, որ Սուրբ Սարգիս եկեղեցին կառուցուած է 1894 թուականին եւ վերջին տասնամեակներուն դադրած էր գործելէ, իսկ Խորհրդային տարիներուն եկեղեցին օգտագործուած է, որպէս ցորենի շտեմարան...
Ինչպէս վերը նշեցինք եկեղեցւոյ վերաօծումը կատարուած է երէկ հանդիսապետութեամբ թեմակալ առաջնորդ Սրբազան հօր նորաօծ աղօթատան գաւիթին մէջ ուխտի Պատարագ մատուցած է շրջանի հոգեւոր հովիւ արժանապատիւ Տ. Հեթում քհնյ. Թարվերտեանը՝ սպասաւորութեամբ՝ Ալավերտիի հոգեւոր հովիւ Տ. Միքայէլ քհնյ. Շաղոեանի: Օծման արարողութեանը ներկայ եղած են Լոռիի մարզպետ Արթուր Նալբանտեանը, մարզային իշխանութեան ներկայացուցիչներ, շրջանի քահանայ հայրեր, Վանաձորի, Ստեփանաւանի, Թումանեանի քաղաքապետերը, այլ համայնքապետեր եւ ուխտաւորներ: Յաւարտ Սուրբ եւ անմահ Պատարագի` Սրբազան Հայրն իր օրհնութեան ու շնորհաւորանքի խօսքն ուղղած է ներկաներուն, օրհնութեան և քաջալերանքի խօսքեր ըսելով բարերարներ՝ Արթուր Ջաւախեանին, Վարազդատ Մելիքսեթեանին, Դաւիթ Ղումաշեանին, Արտակ Համբարձումեանին, Արտակ Պետրոսեանին, Արտուշ Բոշեանին, ինչպես նաեւ քանդակագործներ Ալբերտ Ուլիխանեանին և Ռաֆայէլ Ջաւախեանին, եւ ապա Խրատի թանգարաններ նուիրաղ անոնց: Արարողութեան աւարտին համայնքապետ Դաւիթ Ղումաշեանին կողմէ ներկաներուն բաժանուած է ուխտի մատաղ:
14:39 - 21/Oct Երևան ժամանած պատվիրակություններն այցելել են Ծիծեռնակաբերդի հուշահամալիր NEW 17 MINUTES AGO